बार एसोसिएशन चुनाव आज, चार प्रत्याशी मैदान में
बीकानेर | बारएसोसिएशन बीकानेर के अध्यक्ष पद के चुनाव शुक्रवार को सुबह दस बजे होंगे। इस बार चुनाव में चार प्रत्याशी मैदान में है। गुरुवार को चुनाव अधिकारी एडवोकेट मुमताज अली भाटी सहित एडवोकेट चन्द्रप्रकाश कुकरेती, एडवोकेट अविनाश व्यास ने चुनावी व्यवस्था का जायजा लिया। चुनाव अधिकारी एडवोकेट भाटी ने बताया कि अध्यक्ष के के लिए चार उम्मीदवार बिहारी सिंह, रविकांत वर्मा, अनिल कुमार आचार्य, गिरीश कुमार व्यास मैदान में है। तीन मार्च को सुबह दस बजे से दोपहर एक बजे तक तथा दोपहर 1.30 बजे तक सायं 4.30 बजे तक पुराना बार रूम कचहरी परिसर में मतदान होगा, इसके बाद इसी स्थान मे मतगणना एवं चुनाव परिणाम घोषित किया जाएगा। मतदान में प्रत्येक मतदाता को परिचय पत्र लाना आवश्यक है। इस चुनाव में कुल 1656 मतदाता अपने मताधिकार का प्रयोग करेंगे।
bho_Deva hin_Deva